هولند خاریجی ایشلر ناظیری استف بلوک، تروریزمله موباریزه قلوبال فورومونون اوّلکی همصدری تورکیه‌یه و خاریجی ایشلر ناظیری مولود چاووش اوغلونا فوروم‌داکی آکتیو رولو و داوام ائدن دستگی اوچون تشککور ائدیب.
بیرلشمیش میللت‌لر تشکیلاتی‌نین (بمت) 74-جی عمومی قورولو ایجلاس‌لاری چرچیوه‌سینده تروریزمله موباریزه قلوبال فورومو (TMKF) اونونجو ناظیرلر اوتورومو دونن آمریکا‌نین نیویورک شهرینده دوزنلندی.
ایجلاس فورومون همصدرلری هولند خاریجی ایشلر ناظیری استف بلوک و مراکش خاریجی ایشلر ناظیری ناصر بووریتا-نین آچیلیش دانیشیق‌لاری باشلاییب.
بلوک، چیخیشیندا، ترورلا موباریزه قلوبال فورومونون فعالیتینه فعال دستک وئرن اؤلکه‌لرین باشیندا تورکیه‌نین گلدیگینی وورغولایا‌راق خاریجی ایشلر ناظیری مولود چاووشوغلونا فوروما تقدیم ائتدیگی خیدمت اوچون تشککور ائدیب.
تروریزمین جمعیت‌لری تهدید ائتمه‌یه داوام ائتدیگینی و تروریزمله موباریزه‌نین بؤیوک تلاش طلب ائتدیگینی وورغولایان بلوک، "تروریزمله بیرگه موباریزه" اوچون فوروم چرچیوه‌سینده بیر آرایا گلمگین واجیب‌لیگینی وورغولاییب.
بلوک،
اؤزللیکله، تروریزمله موباریزه قلوبال فورومونون اوّلکی همصدری تورکیه‌یه فوروم‌داکی دایم فعال رولو و داوام ائدن دستگی اوچون تشککور ائدیرم. جناب چاووش اوغلو، فوروما و عمومیتله، تروریزمله موباریزه‌یه وئردیگینیز داوام‌لی قاتقی‌لارینیزی آلقیشلاییرام". دئیه دانیشدی.
ناظیر چاووش اوغلو دا، توئیترده پایلاشدیغی مساژدا، تروریزمله موباریزه قلوبال فورومو اونونجو ناظیرلر اوتورومونو قیمتلندیریب.
چاووشوغ‌لو،
بیرلشمیش میللت‌لر 74-جی عمومی قورولوندا، تروریزمله موباریزه قلوبال فورومو اونونجو ناظیرلر ایجلاسیندا، موختلیف ترور تشکیلات‌لاری‌نین سالدیریلارینا هدف اولان بیر اؤلکه کیمی بین الخالق توپلومون ترور تشکیلات‌لاری آراسیندا فرق قویماماسی لازیم اولدوغونو وورغولادیق". ایفاده‌سینی ایستیفاده ائتدی.
